લોકશાહી બહુમતીથી ચાલે, પણ બહુમતીનું રાજ્ય નથી. તેથી બધા કોંગ્રેસીઓ સાથે મળીને પ્રણવ મુખર્જીને રોકી પાડે તેવી જબરદસ્તી તે ભારત માટે ખતરનાક થઈ પડે. પ્રણવ મુખર્જીએ સંઘના આમંત્રણનો સ્વીકાર કર્યો તેનાથી ગભરાઈ ઊઠેલા માજી નાણામંત્રી ચિદમ્બરમે તેમને ત્યાં જઈને શું બોલવું તેની શિખામણ આપી છે. પ્રણવ મુખર્જી એટલો મૂરખ માણસ છે કે ક્યાં, શું બોલવું તે માટે તેમને સલાહ-સૂચના આપવાં પડે? ચિદમ્બરે તો પ્રણવ મુખર્જીનાં 50 વર્ષના જાહેર જીવન પર પાણી ફેરવી નાખ્યું.